MINT ดีด 3% ขานรับยกเลิก “พ.ร.ก.ฉุกเฉินฯ” หนุนท่องเที่ยว โบรกเคาะเป้า 28.50 บ.
MINT ดีด 3% โบรกเคาะเป้า 28.50 บ. ชี้ยกเลิก “พ.ร.ก.ฉุกเฉินฯ” และยุบ ศบค. หนุนท่องเที่ยวฟื้นดันยอดเข้าพักพุ่ง
MINT ดีด 3% โบรกเคาะเป้า 28.50 บ. ชี้ยกเลิก “พ.ร.ก.ฉุกเฉินฯ” และยุบ ศบค. หนุนท่องเที่ยวฟื้นดันยอดเข้าพักพุ่ง
30 ก.ย. 2565

ผู้สื่อข่าวรายงานว่า วันนี้ (30 ก.ย.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:43 น. อยู่ที่ระดับ 26.75 บาท บวก 0.75 บาท หรือ 2.88% สูงสุดที่ระดับ 27 บาท ต่ำสุดที่ระดับ 25.75 บาท ด้วยมูลค่าการซื้อขาย 130.10 ล้านบาท

บล.ไอร่า ระบุในบทวิเคราะห์ว่า ยังคงมีมุมมองเชิงบวกต่อการยกเลิก พรก.ฉุกเฉิน และการประกาศให้ Covid-19 เป็น โรคติดต่อเฝ้าระวัง ตั้งแต่ 1 ต.ค. เป็นต้นไป คาดเป็นปัจจัยหนุนเพิ่มขึ้นต่อภาพรวมการท่องเที่ยวจากก่อนหน้าคาดไตรมาส 4/65 จำนวนนักท่องเที่ยวต่างชาติจะอยู่ที่ระดับ 1.5 ล้านคน/เดือน คาดทั้งปี 65 ขึ้นสู่ระดับ 10 ล้านคน และคาดในปี 66 จำนวนตัวเลขนักท่องเที่ยวต่างชาติจะกลับมาอยู่ที่ระดับ 32 ล้านคน/ปี คิดเป็นราว 80% ของ Pre Covid-19 สูงกว่าตลาดคาดไว้ก่อนหน้าที่ 50-60% คาดช่วยหนุนทิศทางหุ้นในกลุ่มโรงแรม-ท่องเที่ยว-สายการบิน ปรับตัวขึ้นได้อีกครั้ง แนะนำ MINT ราคาเป้าหมาย 28.50 บาท